रांची. रघुवर सरकार के एक साल पूरा होने पर उनसे मिलने और बधाई देने वालों का तांता लगा रहा। मुख्यमंत्री शाम पांच बजे दिशोम गुरु शिबू सोरेन से मिलने उनके आवास पहुंचे। सोरेन ने अपना गांव, अपना काम योजना की तारीफ की। कहा कि सरकार सुकर पालन और खेतों तक पानी पहुंचाने की योजना पर काम करे।
गांव वालों के हिसाब से योजनाएं बननी चाहिए। सीएम ने गुरुजी से बजट के मामले में सुझाव मांगा। मुख्यमंत्री ने शिबू सोरेन की पत्नी रूपी सोरेन से फोन पर बात कर आशीर्वाद लिया। रुपी सोरेन इन दिनों दिल्ली में हैं। इससे पूर्व भाजपा के प्रदेश अध्यक्ष रवींद्र राय, दीपक प्रकाश, राकेश प्रसाद, बालमुकुंद सहाय ने सीएम से मिलकर बधाई दी। एचइसी और मेकन के सीएमडी ने भी उनसे भेंट की।
hin_Deva hin_Deva